  Наталья Тетерина Ӝог эмъюрттэт сётонъя 6 выль машинаос вуизы Удмуртие. Кызьы ивортэ элькунысь Тазалыкез утёнъя министерстволэн пресс-службаез, автомобильёс федерал коньдонэн басьтэмын. Автомобильёсты эмъютъёслы сӥё-дано сётон 26-тӥ толсуре ортчиз. Та машинаос тазьы люкемын: одӥгез Ижкарысь Ӝог эмъюрттэт сётон станцие кылёз. Ньылез – Балезино, Эгра, Вотка, Шаркан ёрос эмъюртъёсы но одӥгез Глазкарысь ёроскуспо эмъяськонние Анастасия Муталенко, Удмуртиысь кивалтэтлэн тӧроезлэн воштӥсезСолэн кылъёсызъя, выль машинаосын туала дефибрилляторъёс, электрокардиографъёс но висисьёсты нуллон понна пӧртэм носилкаос вань. Тӥрлык Россиын лэсьтэмын, кылсярысь, «Аксион-холдинг» заводын.  Пусъём, 2015-тӥ арысен Удмуртия санитар автотранспортэн парксэ ялан выльдэ. Та дыр ӵоже элькунэ 166 выль машинаос вуизы, со парклэн 70 процентэз. Тодэ вайытом, озьы ик 26-тӥ толсуре Удмуртиысь школаос 12 выль автобусъёс басьтӥзы.  Тегъёс: Ижкар Удмуртия Тазалык Тазалыкезутёнъяминистерство тазалыкезутён эмъяськонниос ӝогэмъюрттэтсётон  